BRI กลยุทธ์การขยายตัวที่น่าตื่นเต้นรออยู่ในปี 2566
6 มกราคม 2566

BRI กลยุทธ์การขยายตัวที่น่าตื่นเต้นรออยู่ในปี 2566
-คาดการขยายตัวอย่างรวดเร็วยังคงดำเนินต่อไปในปี 2566 BRI มีความเชื่อมั่นสูงในแบรนด์และผลิตภัณฑ์ของตน เห็นได้ชัดจากการตอบรับที่ดีจนถึงตอนนี้ จึงมีแผนพัฒนาเชิงรุกมากขึ้นในปี 2566 โดยในเบื้องต้นกำหนดเปิดตัวโครงการใหม่ 20 โครงการ มูลค่า 2 หมื่นลบ. ในปี 2566
-ซึ่งนอกเหนือจากการพัฒนาผลิตภัณฑ์ที่จะดึงความต้องการไปยังโครงการใหม่แล้ว การบริการและความแตกต่างจะดึงดูดผู้ซื้อให้เข้ามาสู่โครงการ
-คาดผลการดำเนินงานปี 2565 จะสูงกว่าคาด แม้ว่าการขาดแคลนแรงงานและการจัดหาที่ดินสำหรับโครงการที่เตรียมเปิดตัวในไตรมาส 4/2565 จะล่าช้าเล็กน้อย ทำให้ BRI ปรับลดมูลค่าการเปิดตัวใหม่ในปี 2565 เป็น 1.2 หมื่นลบ. จากแผนแรกที่ 1.34 หมื่นลบ. โดยบริทาเนีย ขอนแก่น (มูลค่า 1.2 พันลบ.) และ บริทาเนีย อยุธยา (มูลค่า 1.4 พันลบ.) ถูกเลื่อนจากไตรมาส 4/2565 ไปเป็นปี 2566 แต่กระแสตอบรับที่ดีจากโครงการใหม่ๆก็เพียงพอที่จะทำให้ BRI สร้างยอดขายในปี 2565 ได้สูงกว่าเป้าหมายที่ 1.1 หมื่นลบ.ได้เล็กน้อย
-คาดผลประกอบการระดับปานกลางในไตรมาส 4/2565 เราคาดว่า BRI จะรายงานกำไรในไตรมาส 4/2565 ที่ 334 ลบ. แม้เพิ่มขึ้นอย่างมากถึง 123% YoY แต่จะทรงตัว QoQ ความล่าช้าในการก่อสร้างจะส่งผลให้มูลค่าการโอนกรรมสิทธิ์ในไตรมาส 4/2565 ไม่น่าตื่นเต้น
อย่างไรก็ตาม กิจการร่วมค้าใหม่ 2 แห่งที่มีแนวโน้มว่าจะสามารถจัดตั้งได้ในไตรมาสนี้จะช่วยให้กำไรในไตรมาส 4/2565 ใกล้เคียงกับไตรมาส 3/2565 แม้ว่าจะมีค่าใช้จ่ายในการขายและบริหาร (SG&A) เพิ่มขึ้นเพื่อรองรับโครงการระหว่างพัฒนาที่มากขึ้นก็ตาม ผลประกอบการดังกล่าวแม้จะอยู่ในระดับปานกลาง แต่ก็เพียงพอที่จะทำให้กำไรปี 2565 เติบโตอย่างแข็งแกร่ง YoY และมากกว่าที่เราคาดการณ์ไว้เมื่อต้นปี
มุมมอง KS
“ซื้อ” ด้วย TP ปี 2566 ที่ 13.3 บาท ราคาหุ้นในช่วง 1 ปีที่เพิ่มเพียง 8% หลัง IPO หมายความว่าราคาไม่ได้สะท้อนถึงผลการดำเนินงานที่แข็งแกร่งทั้งหมด
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #BRI